12.1.2022 г.
BG
Официален вестник на Европейския съюз
C 15/241 Вторник, 18 май 2021 r.
Г. като има предвид, че заявлението се основава на критериите за намеса по член 4, параграф 2 от Регламента за ЕФПГ, който позволява при изключителни обстоятелства, по-конкретно по отношение на колективните заявления, включващи МСП, дадено заявление да може да се приеме за допустимо, дори ако критериите, определени в член 4, параграф 1 от този регламент, да не са изцяло изпълнени, когато съкращенията влияят сериозно на заетостта и на местната, регионалната или националната икономика; Д. като има предвид, че събитията, довели до тези съкращения и прекратяване на дейността, са възникнали неочаквано в началото на 2020 г. поради глобалното разпространение на пандемията от Covid-19 и свързаната с нея икономическа криза, която засегна особено тежко туристическата индустрия, като внезапните ограничения на движението в международен план доведоха до рязък и непредвиден спад на международните пътувания и туризъм; Е. като има предвид, че пандемията от COVID-19 и последващата световна икономическа криза доведоха до огромно сътресение за естонската икономика, и по-специално за сектора на туризма, в който до настъпването на кризата 90 % от разходите за туризъм в Естония бяха генерирани от международния туризъм, докато средната стойност за държавите от ОИСР беше около 25 %; Ж. като има предвид, че през 2019 г. приходите от туризъм в Естония достигнаха нов рекорд от 2,1 милиарда евро, че туризмът беше разглеждан като важен сектор за конкурентоспособността на Естония и че бяха вложени значителни инвестиции за по-нататъшното му развитие; З. като има предвид, че туристическият сектор е доминиран от МСП, които се характеризират с по-слаба устойчивост на кризи в сравнение с по-големите дружества, както и че МСП осигуряват заетост за 79,2 % от общата работна сила в Естония; И. като има предвид, че Европейският фонд за приспособяване към глобализацията може, чрез подкрепата, която ще предостави на работниците, да подпомогне прехода към по-устойчив туризъм и следователно да даде възможност на Европа да опазва и популяризира своето природно и културно наследство и ресурси, като същевременно предлага нови възможности за работни места и създаване на иновативни предприятия; Й. като има предвид, че Комисията обяви, че здравната криза, предизвикана от COVID-19, доведе до икономическа криза, както и че тя изготви план за възстановяване на икономиката и подчерта ролята на ЕФПГ, който се използва като инструмент за реагиране при извънредни ситуации (6) с цел подпомагане на лицата, които са загубили своята работа поради глобалната икономическа криза; К. като има предвид, че за смекчаване на въздействието на пандемията от COVID-19 и свързаната с нея криза върху пазара на труда в Естония са използвани както национална, така и европейска подкрепа за запазване на заетостта чрез схеми за работа с намалено работно време и инструмента SURE; Л. като има предвид, че това е първото мобилизиране на средства от ЕФПГ във връзка с кризата с COVID-19, след включването в резолюцията на Европейския парламент от 18 юни 2020 г. относно предложението за решение на Европейския парламент и на Съвета за мобилизиране на средства от Европейския фонд за приспособяване към глобализацията (EGF/2020/000 TA 2020 — Техническа помощ по инициатива на Комисията) (7) на уточнението, че ЕФПГ може да бъде мобилизиран за подкрепа на окончателно съкратени работници и самостоятелно заети лица в контекста на глобалната криза, причинена от COVID-19, без да се изменя Регламент (ЕС) № 1309/2013; 1. изразява съгласие с Комисията, че условията по член 4, параграф 2 от Регламента за ЕФПГ са изпълнени, и че Естония има право да получи финансово подпомагане в размер на 4 474 480 EUR по този регламент, което представлява 60 % от общата сума 7 457 468 EUR и включва разходи за персонализирани услуги, възлизащи на 7 452 468 EUR, и разходи за дейности по подготовка, управление, информиране и популяризиране, контрол и докладване в размер на 5 000 EUR; 2. отбелязва, че естонските органи са подали заявлението на 12 ноември 2020 г. и че след като Естония е предоставила допълнителна информация, Комисията е приключила оценката му на 31 март 2021 г. и е уведомила Парламента за това на същия ден; 3. отбелязва, че заявлението се отнася до общо 10 080 работници — 1 715 самостоятелно заети лица, чиято дейност е била прекратена, и 8 365 работници, съкратени в туристическия сектор на Естония; изразява съжаление за това, че Естония очаква, че само 5 060 души от всички допустими бенефициенти ще участват в мерките (целеви бенефициенти);
(6) (7)
COM(2020)0442.
Приети текстове, P9_TA(2020)0141.